Omul Furnică și Viespea

Ciot*Acest articol este un ciot. Poți ajuta Universul Cinematografic Marvel Wiki prin a-l dezvolta.*

## *Omul Furnică și Viespea*

### Gen

SF
Comedie
Supereroi
Acțiune și aventură

### Scris de

Chris McKenna
Erik Sommers
Paul Rudd
Andrew Barrer
Gabriel Ferrari

### Box Office

$622.7 mil.

***Omul Furnică și Viespea*** este un film american cu supereroi din 2018 bazat pe benzile desenate Marvel, ce are în prim-plan personajele Scott Lang / Omul-Furnică și Hope Pym / Viespea. Produs de Marvel Studios și distribuit de Walt Disney Studios, este al doilea film cu *Omul-Furnică* și al 20-lea film în Universul Cinematografic Marvel. Filmul este regizat de Peyton Reed și scris de echipa de scenariști formată din Chris McKenna, Erik Sommers, Paul Rudd, Andrew Barrer și Gabriel Ferrari. În rolurile principale se află Rudd drept Lang și Evangeline Lilly drept Hope van Dyne. Lor li se mai alătură Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne și Michael Douglas.

Discuțiile pentru o continuare a filmului *Omul-Furnică* (2015) au început imediat după lansarea acestuia. *Omul Furnică și Viespea* a fost anunțat oficial în octombrie 2015, Rudd și Lilly revendicându-și rolurile. O lună mai târziu, regizorul primului film, Peyton Reed a fost anunțat oficial că va reveni. Acesta s-a alăturat primului film mai târziu în procesul producției și s-a bucurat de șansa de a dezvolta a doua parte de la început. De semenea, Reed abia aștepta s-o introducă pe Hope Van Dyne drept Viespea în acest film, insistând în a-i trata pe ea și Lang ca egali. Filmările au avut loc între august și noiembrie 2017, în Studiourile Pinewood Atlanta în Fayette County din Georgia și în Metro Atlanta, San Francisco, Savannah, Georgia și Hawaii.

Filmul a avut premiera internațională în Hollywood pe 25 iunie 2018, fiind mai apoi lansat în Statele Unite pe 6 iulie 2018, ca parte din Faza a Treia din UCM. Filmul a fost un succes critic și comercial, primind laude pentru interpretări (în particular cele ale lui Rudd și Lilly), umor și frivolitate, încasând peste $622 mil. la nivel global. O continuare intitulată *Omul-Furnică și Viespea: Quantumania*, va fi lansată în februarie 2023.

## Sinopsis

Scott Lang trebuie să se descurce cu rolul dublu de supererou și tată. În timp ce încearcă să-și împace viața de familie cu responsabilitățile de Om-Furnică, se confruntă cu o nouă misiune urgentă și trebuie să îmbrace din nou costumul de supererou și să lupte alături de Viespe.

## Premisă

Scott Lang trebuie să se descurce cu dublul rol de supererou și tată. În timp ce încearcă să-și împace viața de familie cu responsabilitățile de Om-Furnică, primește o nouă misiune urgentă de la Hope van Dyne și dr. Hank Pym. Scott trebuie să îmbrace din nou costumul de supererou și să lupte alături de Viespe, în încercarea de a descoperi împreună secrete din trecut. Unele secvențe care conțin efecte stroboscopice pot afecta spectatorii fotosensibili.

## Poveste

La doi ani după ce Scott Lang a fost pus sub arest la domiciliu pentru încălcarea Acordurilor de la Sokovia, ⁣Hank Pym și fiica sa, Hope van Dyne, reușesc să deschidă un portal spre Tărâmul Cuantic, pentru o perioadă scurtă de timp. Aceștia cred că soția lui Pym, Janet van Dyne, ar putea fi închisă acolo, după ce aceasta s-a micșorat la nivele sub-atomice în 1987. Când a vizitat anterior Tărâmul Cuantic, Scott Lang a fost legat cuantic de Janet, fără să știe, iar acum primește un mesaj aparent de la aceasta.

Cu doar câteva zile înainte ca arestul la domiciliu să ia sfârșit, Lang îl contactează pe Pym în legătură cu Janet, în ciuda relației lor înstrăinate din cauza acțiunilor lui cu Răzbunătorii. Hope și Pym îl răpesc pe Lang, lăsând o furnică gigant în loc cu monitorul pentru a nu declanșa suspiciunile agentului FBI, Jimmy Woo. Crezând că mesajul de la Janet e o confirmare că aceasta este în viață, cei trei lucrează la construcția unui tunel cuantic stabil pentru a merge cu un vehicul în Tărâmul Cuantic și s-o recupereze. Aceștia aranjează cumpărarea unei piese necesare de la dealer-ul de pe piața neagră, Sonny Burch, însă acesta realizează potențialul comercial a cercetării lui Pym și-i înșală. Îmbrăcând costumul de Viespe, Hope îi alungă pe Burch și oamenii săi până când aceasta este atacată de o femeie mascată și instabilă cuantic. Lang încearcă să ajute în bătălia cu această „fantomă”, însă aceasta scapă cu laboratorul lui Pym, micșorat, fiind, la mărimea unei valize.

## Referințe

1. ↑ 1,0 1,1 Vizionează Omul Furnică şi Viespea | Film integral | Disney+ (disneyplus.com)
2. ↑ Ca urmare a evenimentelor din *Căpitanul America: Război civil*.
3. ↑ Evenimentul a avut loc în finalul filmului *Omul-Furnică* (2015).